text: Det var en fredelig fodboldkamp
  21 maj 2013 kl. 08.49
  Der var risiko for, at fodbold-braget i Horsens også kunne blive et brag af et slagsmål, men det blev en usædvanlig fredelig begivenhed, siger politiet.
  På stadion blev der fyret en del fyrværkeri af, men "kun" tre Brøndby-fans blev anholdt, oplyser Sydøstjyllands Politi. Bl.a. for at vælte en toilet-vogn, mens den blev benyttet af en person, der forrettede sin nødtørft. Alle tre blev løsladt igen.
  Brøndbys tilhængere blev på Horsens Station modtaget af politiet, som efter kampen fulgte dem tilbage til toget.
  